
Narva Linnavolikogu 09.06.2016.a otsuse nr 197
„Vaniku tänav V1 maaüksuse munitsipaalomandisse 

taotlemine  ja maa sihtotstarbe määramine” muutmine

1. ASJAOLUD JA MENETLUSE KÄIK

Narva Linnavalitsus taotles Narva Linnavolikogu 09.06.2016.a otsuse nr 197 alusel munitsipaalomandisse Vaniku tänav V1 maaüksuse pindalaga 23100 m2 sihtotstarbega sotsiaalmaa – üldkasutatav maa – 20%, veekogude maa – 80%.

Ida-Viru Maavalitsus tagastas Vaniku tänav V1 maa munitsipaalomandisse taotlemise toimiku nõudega korrigeerida munitsipaalomandisse taotletava maaüksuse piiride kulgemist Maa-ameti 06.02.2017 kirja nr 6-7/17/2043-2 ja 18.04.2017.a kirja nr 6-7/17/2043-4 kohaselt. 

Maa-ameti kirjade kohaselt tuleb Vaniku tänav V1 maaüksuse piire korrigeerida katastriüksuste 51106:003:0047 (Remmelga tn 1), 51106:001:0075 (Remmelga tn 3), 51106:003:0052 (Remmelga tn 5), 51106:003:0055 (Vaniku tn 2), 51106:003:0046 (Vaniku tn 4), 51106:003:0042 (Vaniku tn 6) ja 51106:003:0056 (Vaniku tn 8) piiride järgi ning kaasata taotletava maaüksuse koosseisu ka katastriüksuste 51106:003:0052 (Remmelga tn 5), 51106:001:0028 (Remmelga tn 8) ja 51101:001:0694 (Remmelga tänav L2) vahele jääv reformimata maa-ala. 

Lähtudes Maa-ameti kirjadest on 10.10.2017.a koostatud uus Vaniku tänav V1 maaüksuse asendiplaan, milles on maaüksuse uus pindala 24 028 m2, mis erineb Narva Linnavolikogu 09.06.2016.a otsuse nr 197 punktis 3.1 toodud pindalast (23 100 m2). 

Lähtudes ülaltoodust tuleb muuta Narva Linnavolikogu 09.06.2016.a otsust nr 197 „Vaniku tänav V1 maaüksuse munitsipaalomandisse taotlemine ja maa sihtotstarbe määramine” maaüksuse pindala osas.

2. ÕIGUSLIKUD ALUSED

2.1 Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. 

2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. OTSUS

Muuta Narva Linnavolikogu 09.06.2016.a otsuse nr 197 „Vaniku tänav V1 maaüksuse munitsipaalomandisse taotlemine ja maa sihtotstarbe määramine” punkti 3 alapunkt 3.1 ja sõnastada järgmiselt: 
„3.1 Taotleda Narva linna munitsipaalomandisse Vaniku tänav V1 maaüksus (lisa1), 

ligikaudse pindalaga 24 028 m2.“

4.RAKENDUSSÄTTED
4.1 Otsus jõustub teatavakstegemisest.

4.2 Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates teatavakstegemise päevast.

